GRADONAČELNIK

KLASA: 020-04/20-01/10

URBROJ: 2133/01-08-01/03-20-1

Karlovac, 20.1.2020.

R-4/20-08-1

Na temelju čl. 44. i 98. Statuta Grada Karlovca (Glasnik Grada Karlovca broj 1/15 – potpuni tekst, 3/18, 13/18) Gradonačelnik Grada Karlovca je dana 20.1.2020. godine donio sljedeću

ODLUKU

o raspodjeli sredstava Proračuna Grada Karlovca za vođenje projekta Centra za mlade

I.

Odobrava se korištenje sredstava Proračuna Grada Karlovca za 2020. godinu na poziciji R0465 "Tekuće donacije u novcu – za redovnu djelatnost Centra za mlade» u ukupnom iznosu 155.000,00 kuna.

II.

Odobrena sredstva iz točke I. ove Odluke, Upravni odjel za proračun i financije isplaćivat će na IBAN udruge, temeljem potpisanog Ugovora o vođenje projekta Centra za mlade i naredbi za isplatu Upravnog odjela za društvene djelatnosti.

III.

Udruge će za potrebe izvještavanja i praćenja rada Centra, Gradu dostavljati mjesečna i godišnja izvješća. Mjesečna izvješća Upravnom odjelu za društvene djelatnosti dostavljaju se najkasnije do 10.-og u mjesecu za prethodni mjesec, a godišnje izvješće izrađuje se po proteku poslovne godine i dostavlja se najkasnije do 10. ožujka tekuće godine za prethodnu godinu i sastoji se od narativnog i financijskog izvješća.

IV.

Ova Odluka primjenjuje se od 2. siječnja 2020. godine.

V.

Ova Odluka objaviti će se na službenoj web stranici Grada Karlovca www.karlovac.hr.

Gradonačelnik

Damir Mandić, dipl.teol.

Dostaviti:

1. Upravni odjel za društvene djelatnosti,
2. Upravni odjel za proračun i financije,
3. Ured gradonačelnika,
4. Pismohrana